Source: http://www.mohos-ugyved.hu/jogi-szakteruletek/munkaviszony-munkajog/
Timestamp: 2018-12-11 04:16:53+00:00

Document:
Munkajog Munkaviszony, munka szerződés | Ügyvéd Bp.
Munkajog, Munkaviszony
MUNKAJOG, ügyvédi jogi tanácsadás
2012.-évi. I. Törvény a Munka Törvénykönyvérõl
-A munkajog valamennyi területére kiterjedően konkrét munkajogi kérdésekben jogi véleményt nyújtok.
-Munkaügyi jogvitákban képviselem ügyfelem érdekeit.
–Munkaszerződés véleményezés
–Munkaviszony jogellenes megszüntetése:
munkáltató vagy mankavállaló részéről
-Munkaügyi bíróság előtt képviselet
Foglaljon időpontot ÍRJON, vagy h-p, 9-18 HÍVJON! 20-354 8963
Munkaviszony jogellenes megszüntetése info
Ha a bíróság megállapítja a jogellenes megszüntetés tényét, a munkavállalót – kérelmére – eredeti munkakörében kell továbbfoglalkoztatni, a munkáltató indokolt kérelmére – ha a munkavállaló továbbfoglalkoztatása a munkáltatótól nem várható el – a bíróság mellőzheti a munkavállaló visszahelyezését.
A munkaviszony jogellenes megszüntetése esetén kötelező megtéríteni a munkavállaló elmaradt munkabérét és felmerült kárát. Nem kell megtéríteni a munkabérnek (egyéb járandóságnak), illetve a kárnak azt a részét, ami máshonnan megtérült.
A munkavállalót, rendes felmondás esetén megilleti még a felmentési időre járó átlagkeresete és a rendes felmondás esetén járó végkielégítés is.
Változtak a felmondás szabályai>>
Abban az esetben, ha a munkavállaló a munkaviszonyát nem az előírtak szerint (tehát jogellenesen) szünteti meg, köteles a munkáltató számára a rá irányadó felmondási időre járó átlagkeresetének megfelelő összeget megfizetni.
Munkaügyi kérdések, ügyvédi válaszok
Munka ügyi kérdésben kérem szíves segítségüket és tanácsukat! 2016 novemberétől 2018 májusáig egy pályázatokkal foglalkozó cégnek végeztem angol-magyar, magyar-angol fordításokat díjazás ellenében. Erről nem készült semmilyen megbízásos szerződés, megállapodásunk szóbeli volt. A 2016 november – 2017 április időszak készpénzben ki is lett fizetve részemre, de az azt követő 1 évben nem történt semmilyen kifizetés, csak időeltolás és ígérgetés volt. A fordítási munkákra történő felkérés e-mail formájában megvan, a teljesítés is e-mail formájában történt és többszöri fizetési ígéretet is kaptam ilyen formában. Azonban nem kapok már sem munkát, sem semmilyen választ a cégtől. Önök szerint lehet esélyem az így elmaradt díjazásomat követelni?
Válaszukat előre is köszönöm! Tisztelettel P. T.
Tisztelt Cím! Fizetési meghagyásos úton lehet kezdeményezni a tartozás megfizetése iránti eljárást. Az e-mail váltásokat csatolja a kérelméhez. Ha ellentmondással él az adós, akkor perré alakul az ügy és önnek kereseti kérelmet kell előterjesztenie az illetékes bíróságon.
Autóbusz vezető vagyok. X településen lakok. Minden reggel menetrend szerinti busszal utasként utazok y településre. Az út kb. 15 perc. Este ugyanígy haza utazom. Az lenne a kérdésem, hogy az utazás ideje munkaidő-e? Tisztelettel: Á. L.
Tisztelt Cím! A munkába utazás időtartama, nem munkaidő.
28 éve dolgozom autóbusz vezetőként. Tavaly nyáron volt egy súlyos szívműtétem, és még táppénzen vagyok. Hivatásos vezetői engedélyemet elvették, orvosilag alkalmatlan vagyok a munkavégzésre, leszázalékolásom folyamatban van. A táppénz lejárta után a munkaadóm azt szeretné, ha közös megegyezéssel fölmondanék. Kérdésem? Jár e végkielégítés számomra, és ez csak akkor érvényes ha a munkáltató mond föl? Ők nem akarnak hallani sem erről. Köszönettel, tisztelettel várom válaszát.
Munkáltató által történő rendes felmondás esetén jár a végkielégítés.
Március 15. munkaszüneti nappal kapcsolatban kérdezném, hogy párom fitnesz terembe dolgozik és 15 én 8-17 óráig kell dolgoznia. Havi elszámolásban dolgozik a mindenkori minimálbért kapja. A munkáltató csak a normál napi bért fizeti erre a napra. Kérdezem, hogy nem járna dupla pénz? A másik kérdésem, hogy amikor este 10-ig van a terem nyitva, akkor sem kap délutáni pótlékot, az se jár?
Köszönöm válaszukat: F.T.
Ezek járnak, de én nem tudok pontos választ adni, mert lehet, hogy a munkaszerződést változó munkarendre kötötték.
Az lenne a kérdésem, hogy mivel tud 1 személy visszaélni ha átadtam neki a fénymásolt szemelyi igazolványomat, lakcímkártyát, illetve jogosítványt, munkaüggyel kapcsolatban?
Várom válaszát! Köszönöm szépen! Üdvözlettel: D. A.
Nem kötelező átadni. Az adatait használhatja fel számos okirat elkészítéséhez.
Amikor jelentkeztem az állásra, szállást is ígértek. Most ki akarnak tenni a szállóról, mivel bent dohányzom. A munkahelyemet meghagynák. Ki tudnak-e tenni evvel az indokkal, és ha igen akkor honnan járok be dolgozni. Pénzem nincs albérletre. Ezt a munkáltató is tudja.13 éve dolgozom itt. Járna-e végkielégítés ha a szállókirakás után felmondanék közös megegyezéssel.
Abban az esetben, ha a munkavállaló mond fel, vagy közös megegyezéssel szűnik meg a munkaviszony, a törvény szerint nem jár végkielégítés a munkavállalónak.
Közalkalmazotti jubileumi jutalmamat / 5 havi bér/ nyugdíjba vonulásom után csak 3 év és 5 hónap után kaptam meg. A munkáltatóm elismerte, hogy ez már akkor járt volna, amikor megszűnt a munkaviszonyom. Azt szeretném kérdezni, hogy jár-e ezért késedelmi kamat, és ha igen, hány % ? Szíves válaszát előre is köszönöm. Tisztelettel: S. J.
Ezt a munkaügyi bíróság tudja eldönteni. Dr. Mohos Gábor ügyvéd Budapest 1-239-5434
A munkahelyemen az utóbbi időben megromlott a légkör. Az azonnali hatályú felmondásnak milyen feltételei vannak, mert ha kitölteném a felmondási időmet, akkor teljesen ellehetetlenülnék? Üdvözlettel: Dr. F. Z.
Tisztelt Cím! A munkavállaló nem köteles indokolni az általa benyújtott rendkívüli felmondást. Dr. Mohos Gábor ügyvéd Bp.1-2395434 munkajog
A férjem még 2008-ban dolgozott az önkormányzatnál. Amikor eljött fennálló tartozása nem volt, amikor megkapta kilépéskor a papírjait. A mai napon jött egy levél, hogy a hátraléka a mai napig nincs rendezve. Ez egy telefonszolgáltató felé fennálló tartozás. A szolgáltatónak ügyfelei vagyunk. Ott semmiféle hátralék nem szerepel. Tisztelettel köszönöm a válaszát!
Általános elévülési idő 5 év. Dr. Mohos Gábor ügyvéd Bp.1-2395434 munkajog
Férjem főnökét adócsalás miatt letartóztatták! A NAV, zárolta a céget, amiben dolgozott,
És közölték, hogy senki nem fog kapni fizetést.
Kérdésem hogy ezt megtehetik e? Én itthon vagyok a kislányommal, aki 10 hónapos és van mellette egy 3.5 évesem is A céget hiába perelem, akkor lenne fizetés, ha arra az időre feloldjÁK a zárlatot a számlán és utána zárolhatja is vissza. Az minket nem érdekel, de a pénzünkre amiért megdolgozott, arra szükségünk van
nekünk és a rajtunk kívül lévő 100 embernek is. Köszönöm válaszát
Tisztelt Cím! Igen, megteheti. Tisztelettel: dr. Mohos Gábor Ügyvéd Budapest
Az esetem a következő: Egy céges üggyel kapcsolatban fordultam ügyvédhez, aki a konzultációnkat követően elvállalta az ügyet, és felszámolta a munka díját. Állította. hogy további anyagi vonzata csak abban az esetben lesz, ha meg akarom menteni a vállalkozást. Azonban az összegről számlát nem kaptam. Állítása szerint most további pénzösszegre lenne szükség az ügy megoldásához. Hogyan győződhetek meg arról, hogy az ügy megoldódik? Köszönettel: S.R.
Az ügyvéddel megbízási szerződést szoktak kötni, ez alapján követelhető a teljesítés. Tisztelettel, Dr. Mohos Gábor Ügyvéd Bp.
Szeretnék tanácsot kérni, olyan problémám lenne, hogy ahol dolgoztam kirúgtak, mert lopások voltak a cégnél. Mikor behívtak a leszámolási papírért annyit mondtak, levonták tőlem az összeget. Ilyenkor mit tudok tenni én nem loptam, de ők se tudják bizonyítani. Mi tehető ez esetben, tisztelettel.
Munkaügyi bíróság előtt nem peres eljárásban, fizetési meghagyás kibocsátását kérheti a munkáltatóval szemben. Tisztelettel, Dr. Mohos Gábor Ügyvéd Bp.
Szeretném a segítségét kérni. Egy céget akarnak a nevemre íratni, mint cégtulajdonos szerepelnék. Nekem lehet ebből jogi illetve anyagi kötelezettségem? Ügyvezető igazgató nem én lennék. Előre is köszönöm. Am.
Tisztelt Hölgyem! IGEN, a tulajdonos felelősségre vonható a cég ügyeiért. Tisztelettel, Dr. Mohos Gábor Ügyvéd Bp.
Érdeklődni szeretnék: Én 1992-óta dolgozom, mint társasházi gondnok. Két hónappal ezelõtt jött egy új közös képviselõ, aki azonnali hatállyal benyújtotta a felmondásomat, mert a férjem a nehéz fizikai munka elvégzésében segíti a munkámat. Jogos-e a felmondás? Segíthet-e a férjem a nehéz fizikai munka elvégzésében? Köszönöm válaszát.
Tisztelt Asszonyom! Ha munkaszerződés alapján végezte a munkáját, akkor a munkaügyi bíróság rendelkezik hatáskörrel az ügy elbírálására. Tisztelettel: Dr. Mohos Gábor ügyvéd
Közalkalmazott vagyok és fizetés nélküli szabadságot kértem és kaptam a munkahelyemtől. Ennek ellenére következő hónapban utalták a fizetésem a számlámra. A dolgot bonyolítja, hogy fizetésem 50%-át letiltják gyermektartás címén a volt feleségemnek. Most kaptam egy felszólítást, hogy a teljes fizetés összegét 15 napon belül fizessem vissza. Kérdéseim: 1. Követelhetik-e azt az összeget, amit nem is utaltak át a számlámra, hanem a volt feleségem számlájára utalták, akihez már jogilag semmi közöm? 2. 3 hónap után most újra visszamegyek ugyanerre a munkahelyre. Kérhetem-e azt, hogy a tévesen utalt fizetésem (teljes vagy fél) kezdjék el levonni a soron következő fizetéseimből részletekben? Várom megtisztelő válaszát.
Tisztelt Uram! 1. Igen, követelhetik öntõl, hiszen azt öntől vonták le. 2. Meg lehet próbálni, a munkáltató dönti el. Tisztelettel: Dr. Mohos Gábor ügyvéd
Történetem röviden: szerződés nélkül dolgoztam korábbi főnökömnek távmunkában, akiben megbíztam, amikor most 3 évvel késõbb keresett meg egy rövidebb projekt erejéig. Feladat egy szórakozóhely ügyviteli rendszerének webes és tabletes felületének fejlesztése volt. A munka úgy ért véget, hogy 300 000 Ft kifizetetlen munkaórám van és főnököm telefonon/interneten nem válaszol, teljesen elérhetetlen. Akkor vált elérhetetlenné, amikor a munka a végéhez közeledett és a következõ fizetés is bõven idõszerûvé vált. A munka során, az elején egyetlen utalás történt 90 000 Ft értékben, valószínûleg a fizetési szándék bizonyítására. Azért veszem fel most e-mailben Önnel a kapcsolatot, hogy elõzetes jogtanácsadást kérjek: – Van bármilyen jogi lépés ami rendelkezésre áll és ajánlható? – Jelen körülmények között csak közös megegyezésben gondolkodhatok? Köszönettel, Sz. Z.
Nincs okirat a kezében ezért nehézkes a bizonyítás. Tisztelettel: Dr. Mohos Gábor ügyvéd
5 éve van folyamatos határozatlan idejû munkaviszonyom, és most
valószínûleg felmondanak nekem. Még nem kaptam meg a felmondásom. A kérdésem az, ha elmegyek táppénzre, akkor a táppénz ideje alatt is
elküldhetnek? Ha igen, akkor rendes felmondással, vagy azonnali
hatállyal, vagy közös megegyezéssel? Nekem mindenképpen a rendes
felmondás lenne a megfelelõ.
Válaszát megköszönve, tisztelettel: Cs. M.
Táppénz alatt rendes felmondással nem lehet a munkaviszonyt megszüntetni. Ilyen esetben, rendkívüli felmondással lehet megszüntetni a munkaviszonyt.
Részmunka idõs munkát szeretnék vállalni egy cégnél. A lényege annyi hogy az operátorok már telefonon lebeszélik az ügyféllel, hogy szeretnének-e OTP start számlát nyitni illetve elmondják neki a részleteket. Nekem, pedig mint futárnak ki kell vinnem a szerzõdést a megadott címekre kitöltetni és aláíratni az ügyféllel. A problémám az lenne, hogy saját költségen (benzin) saját autóval és elvileg mindig a következõ hónap 25én fizetnének. De mi van, ha mégse fizetnek ki, mit tehetek? Munkaügyi bírósághoz nem szeretnék fordulni, mivel pár 10ezer forintért szerintem nem éri meg. Feltételezem, hogy nekem már csak az ügyvéd többe kerülne. Esetleg milyen jogszabályra vagy intézetre hivatkozva ijeszthetek rá a cégre? Hátha így kifizetnének. Vagy mielõtt elmennék elsõ ügyfelemhez milyen óv intézkedést tehetek (valamilyen papírt kérni a cégtõl, vagy munka szerzõdés? Stb.)
Elõre is köszönöm válaszát. További szépnapot!
Üdvözlettel: Sz. Gy.
Üdvözlettel: dr. M.G. ügyvéd
Arra a kérdésre szeretnék választ kapni, hogy ha egy bank a fizetésembõl letiltást kezdeményez, és utána munkanélkülivé válok, akkor a munkanélküli segélyt a nettó bérbõl számolják, vagy a letiltott összeg után fennmaradt összegbõl.
Előre is köszönöm! É
A nettó bérét veszik alapul. Tisztelettel: Dr. Mohos Gábor ügyvéd
Munkajogi kérdésben szeretném a tanácsát kérni.
Mindenképpen szeretnénk megválni tõle, lehetõleg közös megegyezéssel. Kérdésem lenne, ha ebbe nem egyezik bele, a fentiek ismeretében megalapozott lenne-e a rendkívüli felmondás?
Várom válaszát. Köszönettel: C. E. Kft
Tisztelt Ügyvezető Ig. Asszony!
A rendkívüli felmondást indokolni kell. Valós indokokkal, arra az esetre, ha szükséges bizonyítani.
A nevem K.A. Jelenleg egyetemre járok, eddig még nem volt bejelentett munkahelyem.
MLM rendszerben mûködik. Beléptem, mert jónak láttam, van benne fantázia és kereseti lehetõség.
Egyes ismerõseim szerint az MLM rendszer életképtelen, és elõbb utóbb bedõl mindegyik. Mert az MLM is piramis, állam bácsi tönkreteszi. Sõt csak ilyen véleményeket hallok. De ha, pénzt veszek ki belõle, akkor is rosszul járok, mert rám száll az APEH, (pedig a cégnél adózok majd a munka után), és nagyon sok bajom lesz belõle.
Ön hallott már errõl a vállalkozásról? Ez is csak átverés, életképtelen? Elméletileg 18 éve mûködik már Amerikában, és ma 23 országban van jelen. Lesz bajom a hatóságokkal? Mire készüljek fel?
Lehet, hogy ez nem egy “pozzi scheme” ( pilóta játék), de lehet, hogy igen.
Nem tudom megjósolni. Nyilván, ha sem ön, sem a ” munkáltató” sem, járulékot sem adót nem fizet, akkor gondja lesz. Beszéljen egy könyvelõvel és a jövõ évi adó bevallásában, szerepeltesse a jövedelmét és a cég által levont adót és fûzze le a cégtõl kapott, igazolásokat.
Az alábbi probléma megoldásban kérném segítõ tanácsát.
Azzal a problémával fordulok Önökhöz, hogy az elõzõ iskolaszövetkezetem kétszer utalta ki a fizetésemet, a májusi béremet július 11-én ismételten elutalták (57 200Ft). Ezt én késõbb jeleztem feléjük, de egy összegben nem tudtam visszafizetni, részletfizetést kértem, mely e-mail üzeneten történt. Konkrétum nem született, így õk önkényesen nem fizették ki a júliusi béremet (22 000FT) augusztusban. Ezt követõen nem érkezett tõlük semmi magyarázat, vagy további törlesztési kérés. Hivatalos levelet a tartozásom miatt nem küldtek eddig, most azonban október 19-én küldtek egy levelet, melyben felszólítanak arra, hogy kézhezvételtõl számítva 8 napon belül fizessem vissza a teljes összeget 57 200 Ft-ot egy összegben, vagy perre viszik az ügyet. Agyagi helyzetem miatt ezt nem tudom teljesíteni, nappali tagozatos fõiskolai hallgató vagyok.
Az említett eset beletartozik a 3 éves elévülési idõbe, vagy itt jelenleg a 60 napos követelési jog érvényesül? Valóban számíthatok perre, vagy mentesülök a maradék összeg visszafizetése alól?
Válaszát elõre is köszönöm R.V.
Kérdésem a következõ: Egy kereskedelmi láncolat tagja vagyok, ahol a bérünk kiegészítése kép ebéd tikettet kapunk, a fizetési papíron rajta is szerepel. Pár hete leltár volt a boltban, lett egy kis hiány. A kérdésem, hogy a bolt fõnöke úgy gondolja, hogy mi loptuk el. Elveheti-e tõlünk saját jogon, az ebédjegyet.
Válaszát előre is köszönöm! T.E.
Igen elveheti, fegyelmi határozat alapján.

References: bíróság 
 bíróság 
 bíróság 
 bíróság 
 bíróság 
 bíróság